stanford-oval/wikipedia huggingface dataset:
יחסי מקדוניה הצפונית – סלובניה
נציגויות דיפלומטיות

מקדוניה הצפונית מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה. מקדוניה הצפונית מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה במורסקה סובוטה.
סלובניה מיוצגת במקדוניה הצפונית בדרג השגרירות באמצעות שגרירות רשמית שהיא מחזיקה בסקופיה, בירת המדינה. סלובניה מיוצגת במקדוניה הצפונית גם בדרג הקונסולרי באמצעות קונסוליה רשמית שהיא מחזיקה באוחריד.
יחסי מצרים–תאילנד

| יחסי מצרים–תאילנד |
| --- | --- |
מצרים: תאילנד


מצרים: תאילנד
שטח (בקילומטר רבוע)
1,001,450: 513,120
אוכלוסייה
116,996,270: 71,655,872
תמ"ג (במיליוני דולרים)
395,926: 514,945
תמ"ג לנפש (בדולרים)
3,384: 7,186
משטר
רפובליקה: מונרכיה (בפועל משטר צבאי)

יחסי מצרים–תאילנד הם היחסים הדיפלומטיים הרשמיים בין מצרים לבין ממלכת תאילנד.
סקירה כללית

שתי המדינות כוננו יחסים דיפלומטיים בשנת 1954 והשגרירויות בקהיר ובבנגקוק נפתחו באותה שנה. בשנים שחלפו היחסים בין המדינות תמיד היו טובים. בספטמבר 2016 החלו התייעצויות פוליטיות דו-צדדיות בקהיר.
לתאילנד ולמצרים יש שיתוף פעולה טוב וקשרים חזקים בתחומים רבים. לדוגמה, טיסות ישירות של חברת התעופה מצרים בין קהיר לבנגקוק מקלות על הובלת אנשים וסחורות. בשנת 2016 היקף המסחר היה כ-1.2 מיליארד דולר לשני הכיוונים.
מצרים מייצאת לתאילנד בעיקר חלפים לרכב מנועי, פירות ים כמו טונה, ביגוד, אלקטרוניקה ותרופות.
ב-1972 אירע משבר בני הערובה בשגרירות ישראל בבנגקוק שבו חטפו חברי ארגון ספטמבר השחור דיפלומטיים ישראלים. המצרים סייעו בפתרון המשבר.
תיירות

בשנת 2015 ביקרו 40,000 תיירים מצרים בתאילנד, ואלפי תיירים תאילנדים ביקרו במצרים.
נציגויות דיפלומטיות

מצרים מחזיקה בתאילנד שגרירות בבנגקוק.
תאילנד מחזיקה במצרים שגרירות בקהיר.
יחידת המתאבדים: לחסל את ליגת הצדק

| --- | --- |

כרזת הארט הראשונה עבור המשחק, המציגה את דמותו של סופרמן כמטרת חיסול.
 כללי
 תאריך הוצאה:  2 בפברואר 2024 
 סוגה:  משחק פעולה-הרפתקאות, משחק ירי בגוף שלישי
 פיתוח:  אולפני רוקסטידי
 הוצאה לאור:  האחים וורנר אינטרקטיב אנטרטיימנט 
 ארץ מקור:  הממלכה המאוחדת 
 שפות:  אנגלית 
 הפצה:  Warner Bros. Interactive Entertainment
 סדרה:  באטמן: ארקהם 
 דרישות תוכנה
 מנוע משחק:  Unreal Engine 4 
 מצבי משחק:  שחקן יחיד משחק מרובה משתתפים
 פלטפורמות:  Microsoft Windows, Xbox Series X ו-Series S, פלייסטיישן 5 
 www.suicidesquadgame.com
 
יחידת המתאבדים: לחסל את ליגת הצדק (באנגלית: Suicide Squad: Kill The Justice League) הוא משחק הרפתקאות-פעולה מסוגת גיבורי-על שפותח על ידי אולפני רוקסטידי ומופץ על ידי חברת "Warner Bros. Interactive Entertainment". המשחק מבוסס על צוות "יחידת המתאבדים" מאת DC קומיקס, יחידת עילית של נבלי-על ואנטי-גיבורים הנשלחים לבצע משימות בעלי אופי התאבדותי, והוא המשחק הרביעי מבוסס הקומיקס של אולפני רוקסטידי אחרי סדרת המשחקים המצליחה "באטמן: ארקהם", שהופצה לראשונה בשנת 2009.
בשנים שחלפו מאז שאולפני רוקסטידי הפיצו את המשחק "באטמן: ארקהם נייט", היו שמועות שהאולפנים עובדים על משחק שיתמקד בצוות "יחידת המתאבדים", אך צוות הפיתוח או ההפצה סירבו להפריך או לאשר את השמועות.
ביוני 2020, הוכרז כי אולפני רוקסטידי רכשו שני דומיינים שונים ברשת; האחד עבור משחק שיתמקד ביחידת המתאבדים והשני עבור פרויקט הנושא את השם "אבירי גות'אם" אך פרטים עליו טרם פורסמו.
המשחק שוחרר עבור Windows, PlayStation 5 ו-Xbox Series X/S ב-2 בפברואר 2024.
משחקיות

דומה למשחקי סדרת "ארקהם" שלפניה, המשחק יוצג מנקודת מבטו של אדם שלישי, ויציג עולם פתוח, תוך כדי התמקדות ראשונית בכישורים הטקטיים ובקומבטים של חברי היחידה. במשחק מופיעים ארבעה חברי יחידת המתאבדים: דדשוט, הארלי קווין, קפטן בומרנג וקינג שארק. למרות שניתן לשחק במצב יחיד, המשחק כולל גם מצב מרובה משתתפים. במידה והשחקן יבחר לשחק במצב יחיד, הוא יוכל להחליף בין ארבע הדמויות כרצונו, והדמויות אותן הוא לא ישחק יישלטו על ידי הבינה המלאכותית של המשחק.
רקע עלילתי

המשחק מתקיים באותו היקום בו מתקיימים משחקי "באטמן: ארקהם". על פי הטריילר הרשמי, עלילת המשחק שולחת את ארבעת חברי "יחידת המתאבדים" - הארלי קווין, קפטן בומרנג, דדשוט, וקינג שארק - לחקור ולהרוג את יעד האלפא, תוך כדי התקפה הרסנית של ברייניאק על מטרופוליס. לאחר קרב עם חייליו של ברייניאק, ארבעת חברי היחידה נתקלים בסופרמן, הנמצא תחת שליטתו של ברייניאק, והם מגלים שהוא יעד האלפא.
פיתוח

העבודה על פיתוח משחק חדש החל בתחילת שנת 2013, שם נרמז לראשונה על אפשרות לפיתוח משחק שיתמקד בחברי יחידת המתאבדים בעקבות סצנה שהוצגה עם סיום המשחק "באטמן: ארקהם אוריג'ינס" - שפותח על ידי השלוחה של WB Games במונטריאול - בה הנבל דת'סטרוק מתבקש על ידי הסוכנת אמנדה וולר להצטרף ליחידת המתאבדים. בשנים שחלפו מאז, הופצו שמועות שמרמזות על כך שהאולפנים עובדים על משחק שיתמקד ביחידת המתאבדים, אך צוות הפיתוח או ההפצה סירבו להפריך או לאשר את השמועות.
בשלב מסוים במהלך השנים 2013–2014, אולפני רוקסטידי הכריזה שהיא עובדת על משחק שבו תופיע דמותו של סופרמן, אך לאחר מכן נודע שהמשחק בוטל.
השמועות על פיתוח משחק שיתמקד ביחידת המתאבדים עלו שוב ביולי 2020, לאחר הדלפה לא רשמית כי שמו המלא של המשחק הוא "Suicide Squad: Kill The Justice League", אם כי כרזת הארט שחשפה את עובדת היותו של המשחק בפיתוח כללה רק את הכותרת "Suicide Squad".
שיווק

תמונת הארט הרשמית של המשחק נחשפה על ידי אולפני רוקסטידי ב-7 באוגוסט 2020. הטריילר הראשון עבור המשחק הוקרן לראשונה במהלך כנס "DC FanDome" שהתקיים ב-22 באוגוסט 2020. מכיוון שהמשחק מתקיים ב"יקום ארקהם", הוא עתיד להמשיך את קווי העלילה שנבנו במהלך סדרת "באטמן: ארקהם".
הערות שוליים

↑  Tassi, Paul. "Rocksteady Reveals 'Suicide Squad,' Its First Post-Arkham DC Game, Raising Questions". Forbes. Retrieved 2020-08-07.
1 2 3  Rocksteady Announces Suicide Squad Game - IGN, retrieved 2020-08-07
↑  Suicide Squad Kill The Justice League (rumored) - IGN, retrieved 2020-08-07
↑  Yin-Poole, Wesley (August 23, 2020). "Suicide Squad: Kill the Justice League is a continuation of Rocksteady's Arkham-verse". Eurogamer. Retrieved August 23, 2020.
↑  MacGregor, Jody (August 23, 2020). "Suicide Squad: Kill the Justice League revealed, features 4-player co-op". PC Gamer. Retrieved August 23, 2020.
↑  Tinner, Phillip (August 23, 2020). "Suicide Squad: Kill the Justice League Trailer Reveals DC Heroes as Villains". Screenrant. Retrieved August 23, 2020.
↑  "Rocksteady and Their Canceled Superman Game That Was Rejected by WB Games". Comic Years. 2020-04-27. Retrieved 2020-08-07.
↑  "Target locked - #DCFanDome - August 22. #suicidesquadgame". Twitter. Retrieved 2020-08-07.
↑  Pearson, Craig. "Rocksteady's next game is probably Suicide Squad Kill The Justice League". Rock Paper Shotgun.
↑  Durnbush, Jonathon (August 23, 2020). "Suicide Squad: Kill the Justice League Set in Batman: Arkham Universe". IGN. Retrieved August 23, 2020.
יחסי מצרים–שוודיה

| יחסי מצרים–שוודיה |
| --- | --- |
מצרים: שוודיה


מצרים: שוודיה
שטח (בקילומטר רבוע)
1,001,450: 450,295
אוכלוסייה
116,996,270: 10,619,488
תמ"ג (במיליוני דולרים)
395,926: 593,268
תמ"ג לנפש (בדולרים)
3,384: 55,866
משטר
רפובליקה: מונרכיה חוקתית

שגרירות מצרים בסטוקהולם
יחסי מצרים–שוודיה הם היחסים בין מצרים לשוודיה.
היסטוריה

בשנת 1937, שגרירות מצרים בסטוקהולם הייתה השגרירות הערבית והאפריקאית הראשונה שהוקמה בממלכת שוודיה. שתי המדינות נהנות מאז תחילת שנות ה-20 של המאה ה-20 מהיסטוריה ארוכה של שיתוף פעולה תרבותי וכלכלי. מצרים נחשבת לשוק השני בגודלו של שוודיה באזור MENA, שם מייצאת שוודיה בעיקר עץ, מוצרי נייר, מתכות, טלקום והקלטת סאונד. הייבוא העיקרי של מצרים לשוודיה הוא בתחום החקלאות והטקסטיל המורכב מחוטי טקסטיל, בדים, ביגוד ואביזרים. יתר על כן, בשנת 2009, המהנדס ראשיד מוחמד ראשיד, שר המסחר והתעשייה ושר המסחר השוודי, ד"ר אווה ברלינג, ערכו ביקורים זה אצל זה והסכימו על התחלת שיתוף פעולה בין מוסדות פיננסיים שוודים ובנק לפיתוח היצוא כדי להקל על אשראי לקידום שיתוף פעולה וסחר בקרב חברות בשתי המדינות.
תיירות וחינוך

מצרים אירחה מבקרים שוודים רבים לאורך כל השנים, למשל, עד שנת 2010 אירחה מצרים כ-210,000 תיירים שוודים בשנה. המבקרים מגיעים מדי שנה כדי ליהנות מחופי הים האדום, מצלילה בים האדום, ומטיילים לאורך הערים הגדולות של הנילוס. הקשר החיובי בין מצרים לשוודיה בא לידי ביטוי גם בחילופי סטודנטים. כשישה סטודנטים מצרים בשנה מקבלים מלגות מטעם המכון השוודי להשלמת תארים גבוהים יותר בחינוך בשוודיה ו-15 מנהיגים ויזמים צעירים משוודיה וממצרים נפגשים בהחלפת תוכניות מנהיגות.
נציגויות דיפלומטיות

מצרים מחזיקה בשוודיה שגרירות בסטוקהולם.
שוודיה מחזיקה במצרים שגרירות בקהיר.
יחידת הכלבנים לישראל

| --- | --- |
לוגו יכ"ל
 תחום:  איתור נעדרים ביטחון
 מדינה:  ישראלישראל
 מטה הארגון:  כפר תפוח
 מקום פעילות:  כל הארץ
 מייסדים:  יקותיאל (מייק) בן יעקב
 תקופת הפעילות:  2001–הווה (כ־23 שנים)
 http://www.israeldogunit.com/
 
יחידת הכלבנים לישראל (בראשי תיבותː יכ"ל) היא ארגון התנדבותי המסייע בהצלת חיים, תוך שימוש בכלבי חילוץ והצלה.
פעילות יכ"ל

יכ"ל פועלת בשני תחומים עיקריים:
ביטחון – אילוף כלבי הגנה למשימות סיור ואבטחה, והעברתם במחיר מסובסד לגורמי ביטחון ביישובים, או לאנשים פרטיים הזקוקים לחיזוק ביטחונם האישי. יכ"ל גם מעבירה קורסים, סמינרים, סדנאות והדרכות להכשרת מפעילי הכלבים, כשירות לציבור הרחב.
הצלה ואיתור נעדרים – איתור נעדרים באמצעות מתנדבים, המפעילים כלבי עבודה מיוחדים, רחפנים, רכבי שטח, צוללנים, סירות ועוד. יכ"ל משתתפת בחיפושים לפי פניות ממשטרת ישראל, הכבאות וצה"ל, וכן לבקשת משפחות נעדרים, הפונים אליה ישירות.
ליכ"ל כ-400 מתנדבים ברחבי הארץ, 75 כלבי הגנה המשובצים במשימות ביטחון ביישובים וערים ברחבי הארץ, וכ-25 כלבי הצלה, גישוש ואיתור חללים.
לצורך מימוש חזון הארגון הקימה יכ"ל את עמותת מכללת מגן ארץ ישראל המשמשת כערוץ לגיוס תרומות. הגדרת מטרות העמותה הם "מכללה ללימוד חילוץ, הצלה וכלבנות לאיתור נעדרים והתגוננות, סדנאות, סדרות חינוך, לימוד תורה ומלגות לימוד למתנדבים". ליחידה כלביה ופנימיה בכפר תפוח, ושלוחות באפרת וחוות שדה בר-נוקדים. החניכים משלבים לימודי כלבנות ומקצועות הקשורים לחילוץ, הצלה והגנה, יחד עם התנדבות בסיורים להגנה על יישובים, והשתתפות בחיפושים אחר נעדרים.
פעילות > אבטחת יישובים

יכ"ל מגדלת ומשבצת כלבי הגנה ביישובים ביו"ש, בירושלים, בנגב ובגליל. כלבי הגנה אלו נמסרים או נמכרים בסכום מסובסד – ככלבי סיור לסיירים ביישובים או כלבי הגנה למשפחות הגרות בנקודות חשופות על גבול היישובים ללא הגנה מספקת. יכ"ל גם מעבירה קורסים, סמינרים, סדנאות והדרכה כשירות לציבור הרחב ללמד הפעלה ותחזוקה נכונה של הכלבים.
פעילות > איתור נעדרים

יכ"ל מפעילה כלבי עבודה מיוחדים, רחפנים, ג'יפים, צוללנים, סירות ועוד בחיפושים אחרי נעדרים. יכ"ל נחשבת ליחידה המובילה בארץ באיתור נעדרים.
צוותים של כלבנים עם כלבי גישוש, כלבי הצלה או כלבי גופות נשלחים לסייע ואף לנהל את החפ"ק בחיפושים אחרי נעדרים. היחידה מקבלת פניות מדי יום ממשפחות של נעדרים, תחנות משטרה, תחנות כיבוי, הצבא, ויחידות חילוץ אחרות.
פעילות > כלבי הגנה למשפחות ולישובים

כלבי ההגנה שיחידת הכלבנים לישראל מוסרת למשפחות ולמערך הביטחון ביישובים, משמשים לעיתים קו ההגנה הראשון והאחרון של היישובים או של המשפחות הגרות על גבול יישוביהן. כלבים אלו מנעו אין ספור פיגועים ומשלימים כל מערך הגנתי שקיים ביישוב, בין אם יש ליישוב גדר, חיישנים ומצלמות.
אחרי שמתגלה תנועה חשודה, ניתן להזעיק כלבן עם כלב לאתר את המחבל. במקרים רבים גם הגדר המשוכללת ביותר, המצוידת בחיישנים, ומצויה תחת פיקוח חמ"ל המאויש על ידי הצבא, אינה מספיקה, כגון מקרה הטבח של משפחת פוגל, ובמקרים רבים אחרים. סייר המקבל התרעה על נגיעה בגדר, ומחפש באמצעות אמצעי ראיית לילה משוכללים, עלול שלא לאתר מחבל המסתתר בקרבת מקום, ולהמשיך הלאה, כשהוא מותיר אחריו מחבל הנחוש לבצע את זממו. סייר המפעיל כלב יחשוף את המחבל במחבואו, ויכול אף למנוע מראש את החדירה, אם הוא מפטרל עם הכלב באופן יזום.
פעילות > אימונים

אגף ההצלה ביחידה מקיים אימונים עם כלבי גישוש, הצלה וגופות מדי יום.
אגף ההגנה ביחידה מקיים אימונים מדי שבוע בגוש עציון וכפר תפוח. חברי היחידה ואנשים שקיבלו כלבים מהיחידה נפגשים ללמוד כיצד לשלוט נכון בכלב, מהי תחזוקה ראויה ואיך להפעיל את הכלב בצורה מיטבית, על מנת לספק הגנה לבעלים ולישוב.
מאלף היחידה, איש מקצוע מהשורה הראשונה בארץ, יוצא לסבב בין המוקדים השונים בהם פזורים כלבים שחונכו על ידי היחידה, להמשך האילוף השוטף.
הערות שוליים

↑  משרד המשפטים, מכללת מגן (א"י) ארץ ישראל (ע"ר), באתר גיידסטאר – אתר העמותות של ישראל
ציור של כלבן ביכ"ל עם כלבו במהלך אימון
אימון כלב הגנה על בית
כלב הצלה בחיפוש אחר נעדר
טרה מאן

| --- | --- |

מאן בשנת 2020
 לידה:  3 בפברואר 2001 (בן 23) גיינסוויל, פלורידה, ארצות הברית
 עמדה:  רכז
 גובה:  1.91 מטרים
 מספר:  23
 מכללה:  אוניברסיטת פלורידה
 דראפט:  בחירה מספר 18, 2021 אוקלהומה סיטי ת'אנדר
 קבוצות כשחקן
 2021–2024 2024–:  אוקלהומה סיטי ת'אנדר שארלוט הורנטס
טרה-שון אלברט מאן (באנגלית: Tre'Shaun Albert Mann; נולד ב-3 בפברואר 2001) הוא כדורסלן אמריקאי, שמשחק בקבוצת שארלוט הורנטס מליגת ה-NBA, בעמדת הרכז.
קריירת מכללות

מאן נולד וגדל בעיר גיינסוויל שבפלורידה, ובשנת 2019 החל ללמוד באוניברסיטת פלורידה. בעונתו הראשונה בליגת המכללות עם ה"גייטורס" קלע מאן 5.3 נקודות בממוצע למשחק, ובעונה העוקבת שימש כשחקן חמישייה קבוע, ותרם 16.0 נקודות, 5.6 ריבאונדים ו-3.5 אסיסטים בממוצע למשחק. במרץ 2021 הודיע על עזיבתו את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.
קריירת משחק

בדראפט ה-NBA‏ 2021 נבחר מאן על ידי אוקלהומה סיטי ת'אנדר, בבחירה ה-18.
סטטיסטיקה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | אוקלהומה סיטי | 60 | 26 | 22.8 | 0.393 | 0.360 | 0.793 | 2.9 | 1.5 | 0.8 | 0.2 | 10.4 |
| 2022/2023 | אוקלהומה סיטי | 67 | 5 | 17.7 | 0.393 | 0.315 | 0.764 | 2.3 | 1.8 | 0.6 | 0.2 | 7.7 |
| 2023/2024 | אוקלהומה סיטי | 13 | 0 | 9.2 | 0.500 | 0.421 | 1.000 | 1.8 | 1.5 | 0.2 | 0.0 | 3.8 |
| 2023/2024 | שרלוט | 28 | 28 | 31.0 | 0.453 | 0.364 | 0.759 | 4.5 | 5.2 | 1.7 | 0.1 | 11.9 |
| קריירה | קריירה | 168 | 59 | 21.1 | 0.408 | 0.345 | 0.776 | 2.8 | 2.2 | 0.8 | 0.2 | 9.1 |
הערות שוליים

↑  הסטטיסטיקות של מאן בליגת המכללות, באתר sports-reference.com
↑  רשימת הנבחרים בדראפט 2021, באתר basketball-reference.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
יעקב ויינברג

יעקב ויינברג (7 ביולי 1879 - 2 בנובמבר 1956) היה מלחין ופסנתרן יהודי-רוסי, שחיבר יותר מ-135 יצירות לפסנתר ולכלים אחרים. הוא היה ממייסדי הקונסרבטוריון היהודי הלאומי בירושלים לפני שהיגר לארצות הברית, שם היה ל"קול רב השפעה בקידום המוזיקה היהודית באמריקה,. משנות ה-40' עד מותו."
הערות שוליים

↑  "Jacob Weinberg: Piano Concerto No. 2 in C Major" ג'ון פון ריין, שיקגו טריביון, "יעקב ויינברג: קונצ'רטו לפסנתר מס' 2 בדו מז'ור" 19 באוגוסט 2005
↑  Biography: Jacob Weinberg 1879–1956 ניל לוין, מילקנארכיב, ביוגרפיה של יעקב ויינברג
↑  ישראל שליטא, "אנציקלופדיה למוזיקה", הוצאת יבנה 1971, עמ' 278
↑  שליטא, שם
↑  "Dr. Jacob Weinberg, Noted Jewish Composer, Dies in New York" ד"ר ג'ייקוב ויינברג, מלחין  יהודי נודע, מת בניו יורק
↑  Composers קהילת עמנואל של ניו יורק
↑  [http://www.theams.us/jsmsg/past-events/ams-pittsburgh-2013/ams-pittsburgh-2013-abstracts/ "Setting Gettysburg: Jewish-American Identity in Jacob Weinberg’s Lincoln Commemorations" "מוזיקה לגטיסברג: זיהות יהודית-אמריקאית בהנצחת לינקולן על ידי ג'ייקוב ויינברג" (הכנס השנתי של אגודת המוזיקולוגים האמריקאית, פיטסבורג, פנסילבניה
↑  [ Aaron Copland: The Life and Work of an Uncommon Man אהרן קופלנד: "חייו ויצירתו של אדם לא-מצוי" עמ' 358. הטוצאת אוניברסיטת אילינוי
| --- | --- |
בקרת זהויות :  NLI: 987007269764805171  BnF: cb16168523c (data)  CiNii: DA12831234  GND: 133883892  ISNI: 0000 0000 8356 811X  LCCN: n81067986  MusicBrainz: eca1688b-c35d-450f-a00e-f27a9aaf7b1a  NTA: 378133381  VIAF: 11048884   WorldCat (עם VIAF): 11048884
יפעת נץ

| --- | --- |

יפעת נץ מימין, בהופעת מחווה למכשפות, 2006
 לידה:  31 במרץ 1971 (בת 53) 
 מוקד פעילות:  תל אביב, ישראל
 תקופת הפעילות:  1990–1997 2007
 סוגה:  רוק ישראלי רוק כבד רוק אינדי בלוז רוק רוק פאנק
 שפה מועדפת:  עברית 
 כלי נגינה:  גיטרה בס גיטרה
 שיתופי פעולה בולטים:  המכשפות ענבל פרלמוטר
 
יפעת נץ (נולדה ברחובות ב-3 במרץ 1971) היא בסיסטית ישראלית, הידועה בעיקר כחברת להקת "המכשפות".
לאחר הפסקה של מספר שנים, היא חזרה להופיע ב-28 באוגוסט 2007 בהופעת הסולו הראשונה שלה בקריירה עם שירים שאותם כתבה והלחינה בעצמה. בהופעתה שרה יפעת על אהבות, אכזבות ואובדן. ההופעה כוללת גם טקסט שאמה רותי שנפטרה ב-2004 כתבה, הנקרא "אותך אני רואה".
בשנת 2019 הייתה נץ מהיוזמות והמארגנות של פסטיבל "אישה אישה אישה" ("פסטיבל לסבי, לנשים בלבד, כולל נשים דתיות, עם הכוחות של הרוק הנשי בישראל").
חייה האישיים

נץ היא אחותו הקטנה של הגיטריסט ארז נץ.
נץ היא לסבית מוצהרת.
הערות שוליים

↑  יעקב בר-און, ‏יפעת נץ מ"המכשפות": "הייתי עדה לתאונה של ענבל פרלמוטר. זה נורא", באתר מעריב אונליין, 30 במאי 2019
| --- | --- |
בקרת זהויות :  MusicBrainz: bf0469dd-95cd-4945-92e4-90cfae5a8f9e 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
יפעת עמיאל

| --- | --- |
 מעסיק:  הערוץ הראשון, כאן 11
 תחום סיקור:  תחקיר עיתונאי
 קישורים חיצוניים
 פייסבוק:  ifatamiel
 
יפעת עמיאל היא עיתונאית ישראלית המשמשת ככתבת לענייני איכות הסביבה וחזאית בערוץ הראשון של הטלוויזיה הישראלית ובהמשך, ככתבת תחקירים ומגזין בכאן 11.
ביוגרפיה

את דרכה בטלוויזיה, עמיאל החלה כחזאית בערוץ הראשון, והחל משנת 2003 משמשת ככתבת לענייני איכות הסביבה בערוץ.
עמיאל יזמה כתבות וביצעה תחקירים והצליחה להעלות בכתבותיה גם נושאים שנמצאים בדרך כלל בשוליים.
בשנת 2005 זכתה בפרס פראט לתקשורת בנושאי סביבה בקטגוריית תקשורת אלקטרונית על כתבותיה בנושא איכות הסביבה.
הערות שוליים

↑  יפעת גדות, נבחרו הזוכים בפרסי Pratt, באתר News1 מחלקה ראשונה, 8 במרץ 2006
ערך זה הוא קצרמרבנושא ישראלים ובנושא תקשורת. אתם מוזמנים לתרום לוויקיפדיה ו.
ילדי גן העדן

ערך זה עוסק בסרט הקולנוע הצרפתי משנת 1945. אם התכוונתם לסרט האיראני משנת 1997, ראו .
| --- | --- |

 בימוי:  מרסל קרנה
 הופק בידי:  רמון בורדרי  פרד אורן
 תסריט:  ז'אק פרוור
 עריכה:  Henri Rust 
 שחקנים ראשיים:  ארלטי ז'אן-לואי בארו פייר בראסר  פייר רנואר
 מוזיקה:  מוריס טירייה, ז'וזף קוסמה
 צילום:  רוז'ה איבר (יובר), מארק פוסאר
 מדינה:  צרפת 
 חברת הפקה:  פאתה 
 חברה מפיצה:  Scalera Film, נטפליקס 
 שיטת הפצה:  וידאו על פי דרישה 
 הקרנת בכורה:  9 במרץ 1945
 משך הקרנה:  195 דקות
 שפת הסרט:  צרפתית
 סוגה:  סרט רומנטי, סרט דרמה 
 דף הסרט ב־IMDb
 
ילדי גן העדן (בצרפתית: Les Enfants du Paradis) הוא סרט קולנוע צרפתי משנת 1945 מאת הבמאי מרסל קרנה לפי מחזה מאת ז'אק פרוור. הסרט הופק בעת כיבוש צרפת במלחמת העולם השנייה ועלה לאקרנים מיד עם שחרורה.
הסרט מספר על אהבה בלתי ממומשת של פנטומימאי לקורטיזנה (שמגלמת השחקנית ארלטי) בפריז של שנות ה-20 וה-30 של המאה ה-19, שמאוהבים בה גם פושע, אריסטוקרט ושחקן. בעגת התיאטרון הצרפתית, היציע העליון ובו המקומות הזולים ביותר נקרא "גן העדן", ובו ישבו בני המעמד הפשוט שלא הסתירו את דעתם על השחקנים, לפיכך השם "ילדי גן העדן" מרמז הן לשחקנים והן לקהל האנשים הפשוטים ממעמד הפועלים היושבים ביציע העליון. הסרט מתייחס לשניות זו.
במשאל שנערך בקרב מבקרי קולנוע צרפתים נבחר כסרט הטוב ביותר בכל הזמנים. בישראל נבחר לאחד משלושת הסרטים הצרפתיים האהובים ביותר בכל הזמנים, במשאל בקרב המבקרים יהודה סתיו, אורי קליין, אמיר קמינר ויעל שוב. עם זאת, היו שטענו כי בסרט טמונים מסרים אנטישמיים סמויים.
הערות שוליים

↑  מאמר על הסרט
↑  ENFER PARADIS Les Enfants du paradis ENFER PARADIS Les Enfants du paradis
↑  אודות הסרט בסינמטק הרצליה
↑  יהודה מורלי, Révolution au paradis: Représentations voilées de personnagesjuifs 
dans le cinéma de la France occupée, 2014 (בצרפתית). בתרגום לאנגלית: Revolution in Paradise: Veiled Representations of Jewish Characters in the Cinema of Occupied France (2020), ובקצרה בעברית: "האף הארוך של הקולנוע הצרפתי", סגולה גיליון 127, ינואר 2021, עמ' 14–23.
| --- | --- |
בקרת זהויות :  NLI: 987007289697205171  GND: 4114404-1  LCCN: no99053722  LNB: 000319704  VIAF: 199799385   WorldCat (עם VIAF): 199799385
ילדי בוכנוואלד

ישראל מאיר לאו בן ה-8 עוזב את מחנה הריכוז בוכנוולד כשבאופן אירוני הוא לובש בגד של ה"היטלר יוגנד". את הרובה, המזוודה, הכומתה ושני המעילים קיבל במתנה מהחיילים האמריקאים (המופיעים ברקע התמונה, יחד עם אחיו נפתלי).
ילדי בוכנוואלד הם 244 ילדים ממחנות ריכוז שונים בגרמניה אשר קובצו במחנה בוכנוואלד.
מחנה בוכנוואלד שוחרר על ידי הכוחות האמריקאים באפריל 1945. בעת השחרור, לחלק מהילדים לא היו בגדים במידות המתאימות להם. הפתרון נמצא לאחר שנפרץ מחסן אשר בו אוחסנו בגדים של הנוער ההיטלראי. אלו חולקו אז לילדים תושבי בוכנוואלד כך שיוכלו לשמש אותם בחודשים שלאחר מכן. במאי אותה שנה הגיע הרב מרקוס, קצין יהודי-אמריקאי, ואסף את כל הילדים שהגיעו למחנה ואשר רצו לנסוע לפלשתינה.
ביוני 1945 החלו להישלח ילדי המחנה ברכבות לצרפת. באקואי חיכה להם בית הבראה שנשכר על ידי אוז"ה, ארגון צדקה יהודי צרפתי. יהודית המנדינגר ניהלה את בית היתומים לילדי בוכנוואלד. במקום התקבצו באותה עת כ-500 נערים, מבוכנוואלד ומברגן-בלזן. ב-3 ביולי 1945 יצאו 152 מהנערים באקואי למסע לכיוון ארץ ישראל, מלווים בנציגי הסוכנות היהודית. ב-7 ביולי הפליגה הקבוצה ממרסיי על אונייה של הצי הצרפתי והגיעה לנמל ג'נובה. לאחר כשעתיים בג'נובה הפליגו באוניית העולים מטרואה וב-15 ביולי הגיעו לנמל חיפה.
החל מיולי של אותה שנה הקבוצה השתכנה למספר חודשים בארמון "Château d'Ambloy" בכפר Ambloy בחבל Loir-et-Cher שהיה בבעלות משפחת מרצבך.
עם "ילדי בוכנוואלד" נמנים:
ישראל מאיר לאו ואחיו הגדול נפתלי לאו
אברהם אוברציגר
יעקב ונתן צימברקנופף
שלום מרקוביץ
אלעזר וחנינא שיף
דב פרומן
ג'וזף שלייפשטיין
מאיר אריה אקרמן
אפרים לנגנסר
לקריאה נוספת

הרב ישראל מאיר לאו, אל תשלח ידך אל הנער, הוצאת ידיעות אחרונות, 2005
רוז'קה קורצ'ק, ילדים במחנה ריכוז בוכנוואלד, ילקוט מורשת, ח' (אדר תשכ"ח); עמ' 74-42
יהושע ביכלר, בלוק ילדים 66 במחנה-הריכוז בוכנוואלד, ילקוט מורשת, כ"ה (ניסן תשל"ח); עמ' 60-45
יהושע ביכלר, בוכנוולד, האנציקלופדיה של השואה, כרך ראשון, הוצאת יד ושם וספרית פועלים, תל אביב  1990, עמ' 155-157
יהודית המנדינגר פיסט, ילדי בוכנוואלד : ניצולים וקורותיהם, ר מוס, 1990
מיכל כהן-חי, לוּלֶק, הוצאת ידיעות אחרונות, 2021
חנוך בן אליהו

| --- | --- |
תא"ל חנוך בן אליהו, 1982.
תא"ל חנוך בן אליהו, 1982.
 לידה:  29 ביוני 1937 (בן 87) כ' בתמוז ה'תרצ"ז נס ציונה, פלשתינה (א"י)
 מדינה:  ישראל 
 כינוי:  "חבא"
 השתייכות:  צה"לצבא הגנה לישראל חיל הים הישראליחיל הים הישראלי
 תקופת הפעילות:  1956–1984 (כ־28 שנים)
 דרגה:   תת-אלוף
 תפקידים בשירות
 קצין מכונה של אח"י נגה (ק-22)   קצין מכונה בפלגה הטכנית של שייטת ספינות הטילים   רמ"ד מכונות בענף הנדסה ימית ראש ענף ציוד 3   מפקד הפלגה הטכנית של זירת ים סוף.   מפקד הפלגה הטכנית של בסיס חיפה  מפקד מספנת חיל הים   ראש מספן הציוד.
 פעולות ומבצעים
   מלחמת סיני     מלחמת ששת הימים     מלחמת ההתשה    מלחמת יום הכיפורים    מלחמת לבנון הראשונה
 תפקידים אזרחיים
 מנהל נמל חיפה   סמנכ"ל טכני ברכבת ישראל  יועץ עצמאי בנושא נמלים, מערכות ימיות ותחבורה.
 
חנוך בן אליהו (נולד ב-29 ביוני 1937 בבית יוסף) קצין צה"ל בדימוס בדרגת תת-אלוף בחיל הים הישראלי, שירת כקצין מכונה של אח"י נגה (ק-22) היה קצין מכונה בפלגה הטכנית של שייטת ספינות הטילים, בעת מלחמת יום הכיפורים שימש כמפקד הפלגה הטכנית של זירת ים סוף. לאחר מכן פיקד על מספנת חיל הים והתקדם לראש מספן הציוד בדרגת תת-אלוף, תפקיד הבכיר ביותר בתחום הטכני בחיל הים. לאחר שחרורו מצה"ל שימש כמנהל נמל חיפה ברשות הנמלים, סמנכ"ל טכני ברכבת ישראל וכיום הוא בעל חברה פרטית לייעוץ בנושא נמלים וסוכנות למנופים ומכשירים ימיים.
ביוגרפיה > ילדות

נולד בנס ציונה בשנת 1937 ליעקב וחנה בן אליהו, שעלו ארצה מפולין בשנת 1925. ההורים היו חלק מגרעין התיישבותי שהקים את מושב  בית יוסף בעמק הירדן בשנת 1937, במסגרת חומה ומגדל.
במלחמת העצמאות פונו הנשים והילדים מהמושב בתחילה לכפר יחזקאל, ואחר כך למושב כפר יהושע. לאחר כיבוש חיפה עברו לעיר הצפונית, והתמקמו במושבה הגרמנית בבתים שננטשו על ידי עשירי חיפה הערבים. בגמר המלחמה חזרו חלק מהמשפחות לבית יוסף.
ביוגרפיה > לימודים

חנוך למד בכיתות א-ז בבית יוסף. בכיתה ח' למד בבית הספר הכרמל בתל אביב. והצטרף לאגודת יורדי ים זבולון סניף תל אביב. את כיתה ט' למד בבי"ס תיכון מחוזי בעפולה. תחביביו היו ספורט וספרות צבאית.
ב-1 בספטמבר 1952 הצטרף לבית הספר הימי במגמת מכונה ימית. בשנה השנייה הפך בית הספר הימי ל"בית הספר לקציני ים" והמחזור בו למד נקרא מחזור א' - במתכונת החדשה. החל מהשנה השלישית של לימודיו עבר בית הספר לעכו ונקרא "בית הספר לקציני ים עכו". הלימודים בבית הספר ארכו ארבע שנים ושנה חמישית בקורס חובלים.
בשנת 1954, בתום הפלגה באח"י מזנק (ק-32) סיכם קצין המכונה את הערכתו במילים אלו: ”אפשר לסמוך על עצמאותו במילוי תפקידו... מראה תכונות בולטות של קצין מכונה למופת בעתיד.” הלימודים במגמת מכונאות ימית נמשכו עד 1 ביולי 1956.
שירות בחיל הים

ב-17 באוקטובר 1956 התגייס בן אליהו, יחד עם כל המחזור איתו למד בבית הספר הימי, לקורס קצינים בבה"ד 1, אז במחנה סירקין. במהלך הקורס פרצה מלחמת סיני.
בסיום הקורס עברו הבוגרים לבה"ד חיל הים, והחלו בקורס חובלים (מחזור ה'), שהסתיים ב-1 דצמבר 1957. אז הוסמך בן אליהו כקצין מכונה בחיל הים.
שירות בחיל הים > אח"י נגה (ק-22)

בגמר קורס חובלים הוצב בן אליהו כסגן קצין מכונה באח"י נגה (ק-22) שבאותו זמן שמשה כאניית אם של שייטת 13 ויצאה איתם לאימונים והפלגות ארוכות. לאחר כשנה התמנה לצ'יף והמשיך לשרת באנייה כארבע שנים.
שירות בחיל הים > בה"ד חיל הים

בשנת 1961 הוצב כמדריך בקורס חובלים שהתקיים בבה"ד חיל הים, כמפקד כיתת המכונאים של מחזור י' ולאחר מכן כמפקד מחזור י"א. בנוסף להדרכה בחובלים, שימש כמנחה מקצועי עליון לנגדי וקציני מכונה. ובשנת 1963 יצא ללימודי הנדסת מכונות בטכניון.